[{"text_idx": "#000002", "text": "Nia hodiau\u0306a felietono estas dedic\u0302ita el elstara koninda polo, la au\u0306toro de la unua pas\u0302veturilo servanta dum la tri sinsekvaj usonaj ekspedicioj de Apollo sur la Luno en 1971 kaj 1972, Mieczys\u0142aw Grzegorz Bekker. La komencaj kulturkronikaj informoj rilatas al la ekspozicio de desegnaj\u0302oj por la unua traduko de \u201eFabeloj de Robotoj\u201d de Stanis\u0142aw Lem en la estona lingvo, al la pollingva eldono de la libro de Tivadar Soros \u201eMaskerado c\u0302irkau\u0306 la morto\u201d, al la opinio de kanadanoj pri libroeldonado en la pandemia tempo. La E-komunumaj informoj koncernas sukcesojn de la organizita hispana E-movado. Fine ni proponas Leterkestan renkontig\u0302on. Denove akompanas nin en la elsendo J\u0302omart kaj Natas\u0302a per sia kortus\u0302a ekologimesag\u0302a kanzono \u201eBirdo\u201d. La programinformon akompanas interreta foto prezentanta la frontpag\u0302on de la estona traduko de \u201eFabelo de robotoj\u201d de Stanis\u0142aw Lem. En unuopaj rubrikoj de nia pag\u0302o eblas konsulti la paralele legeblajn kaj au\u0306deblajn tekstojn el niaj elsendoj, kio estas tradicio de nia Redakcio ekde 2003-a jaro. Sondokumentoj el la periodo post la 22-a de au\u0306gusto 2020 estas grandparte g\u0302isdatigitaj, sekvaj estas aktualigataj. La tuta elsendo estas au\u0306debla en jutubo c\u0302e la kanalo: Espero2009: I.a. pere de jutubo, konforme al individua bezono, eblas rapidigi au\u0306 malrapidigi la parolritmon de la sondokumentoj, transsalti al iu serc\u0302ata fragmento de la elsendo."}]